5. SRPNJA 2022.
ČETVRTA ETAPA - DOLAZAK U CALAIS
Jasper Philipsen sprinta punom parom.
Philipsen preuzima vodstvo.
- Philipsen misli da je pobijedio. - Da.
Philipsen slavi jer misli da je osvojio etapu.
Zašto ne?
Ali van Aert stigao je prije njega.
Wout van Aert osvaja etapu nevjerojatnim napadom.
Koji kurac?
Mislio sam da sam osvojio četvrtu etapu.
Jasper katkad živi u svom svijetu.
Ja sam Jasper Philipsen. Zovu me Kaotični Jasper.
Cijela momčad nastoji što više raditi s njim.
Nikakav kaos ne dolazi u obzir.
TOUR DE FRANCE: U SRCU PELOTONA
PLAN B
Dobro.
- Spremni? - Da.
SPORTSKI DIREKTOR
- Da gledam onamo? - Da.
Ja sam Christoph Roodhooft.
Zajedno s bratom vodim biciklističku momčad Alpecin-Deceuninck.
DIREKTOR MOMČADI ALPECIN-DECEUNINCK
Brat i ja osnovali smo je 2009.
Prošle godine naša je momčad prvi put nastupila na Touru.
Sve nam je bilo novo.
TOUR DE FRANCE 2021.
Mathieu van der Poel napada punom snagom.
Mathieu je osvojio etapu i uzeo žutu majicu na Touru.
I svi su saznali tko smo.
Mathieu je velika zvijezda biciklizma.
Vozi od svoje petnaeste godine.
Ovo je i njegova momčad. Nas smo je trojica stvorili.
Super je gledati je kako raste i sudjelovati u tome.
GIRO D'ITALIA, SVIBANJ 2022.
Ove sam godine imao previše utrka i situacija nije idealna.
Nisam to baš promislio.
Tour počinje za tri tjedna.
KAMP ZA OBUKU
Nikad nisam vidio biciklista koji se može toliko iscrpljivati.
Strašno je gledati ga kako ide do krajnjih granica.
Otkako je završio Giro, ne vozi baš sjajno.
Iscrpio sam se.
Bit će mi teško na Touru.
Nemamo mogućnost birati među 20 biciklista za Tour de France.
TOUR DE FRANCE 2022.
Dame i gospodo, Alpecin-Deceuninck.
S nama je nizozemska superzvijezda
Mathieu van der Poel!
Alpecin-Deceuninck malena je drugorazredna momčad.
Cilj im je osvajati etape.
Sve nade polažu u Mathieua van der Poela.
Odbrojavanje je u tijeku. Počinje druga etapa Tour de Francea 2022.
Tri, dva, jedan, kreni!
DRUGA ETAPA, ROSKILDE - NYBORG, 202,2 KM
Van der Poel zaostaje za pelotonom od samog početka etape
kao da ga ne zanima borba za pobjedu.
TREĆA ETAPA, 182 KM
Van der Poel začudo još vozi na začelju.
Kad će se napokon odvažiti u ovoj utrci?
Van der Poel ulazi u cilj mnogo kasnije od favorita.
Veliko razočaranje.
Imali smo velika očekivanja od van der Poela,
ali podbacio je.
Baš frustrirajuće. Sjena sam biciklista kakav sam nekoć bio.
Zašto je to tako?
Nemam pojma. Da vam bar znam reći.
Mislim da su mu nastup na Giru i na Touru bili jednostavno previše.
Nije se do kraja oporavio.
Ovaj će mu Tour biti iznimno naporan.
Izgradili smo momčad oko njega,
ali sada moramo biti dovoljno jaki da nastavimo bez Mathieua van der Poela.
Ovo nismo planirali.
Naravno, imamo još biciklista.
Jasper se mora odvažiti.
Neće biti lako, ali za nas je to iznimno važno.
Ja sam Jasper Philipsen. Jaka su mi strana sprintovi.
LA PLAGNE, FRANCUSKE ALPE
KAMP ZA OBUKU MOMČADI ALPECIN-DECEUNINCK
Teško je natjecati se na Touru.
Uvijek će biti trenutaka u kojima ćete pomisliti:
„Jebote, što radim ovdje? Što to radim svojem tijelu?”
Praktički ubijam svoje tijelo.
Dakle, Jaspere i Silvane, odradite FTP intervale po šest minuta.
Između njih imate dvije minute za oporavak.
Sprinteri se na planinama uvijek muče.
Te dane morate samo preživjeti
da biste dočekali sprintove i svoje nove prilike.
Morate se boriti i uporno okretati pedale.
- Tko je zaboravio ručak? - Tko? Aha, ja.
Kladim se na Jaspera.
Ne. Odnesi ga u auto.
Jasper je vrlo drag i suosjećajan momak.
- Dobar trening nogu? - Aha.
Zovu ga Kaotični Jasper, ali meni se to ne sviđa.
- Taj nadimak? - Nimalo.
Jesam li stao u govno?
Jesam?
Ovakve se stvari događaju.
Katkad nešto zaboravim
ili se dogodi neka sitnica koja izazove kaos.
- Jaspere! - Molim?
Što sam napravio?
Uvijek nešto s tobom.
U biciklizmu to nije vrlina.
Stvari morate raditi kao treba.
Nije u redu jedan dan zaboraviti kacigu,
drugi dan čarape, treći dan tenisice.
Idemo!
Na zadnjem Tour de Franceu šest je puta završio među prva tri.
To je bilo baš lijepo, ali nijednom nije pobijedio.
Najslađe je pobijediti na Champs-Élyséesu.
U Parizu.
To je posljednja i najljepša prilika za sprint.
Van Aert napada. Cavendish se priprema.
Tu je i Philipsen.
Tko će odnijeti pobjedu? Fotofiniš. Wout van Aert!
Nikad to nisam uspio.
Sjećam se da sam slavio kraj Toura s čašom šampanjca u ruci.
Plakao sam jer sam bio razočaran.
Bilo je baš bolno.
Jasper mora osvajati etape.
Ali htjeli bismo da navike Kaotičnog Jaspera nestanu.
Dobro došli u četvrtu etapu od Dunkerquea do Calaisa.
Divan dan za sprintere.
Nikad nisi toliko čekao pobjedu na velikom natjecanju.
Valjda će me noge uskoro poslužiti, pa ću imati šansu osvojiti etapu.
Danas se moramo pouzdati u Jaspera.
Ravne su etape za sprintere.
Mislim da je Jasper sjajan biciklist.
Kad vam se ukaže prilika za sprint,
odmah je morate zgrabiti.
Woute, sam si. Wout je sam.
Van Aert vodi s 18 sekundi prednosti i ima još jedan kilometar.
Wout van Aert osvaja etapu impresivnim napadom.
Philipsen slavi jer misli da je osvojio etapu.
Ali zauzet će drugo mjesto.
Koji kurac?
Kakva šteta.
Mislio sam da sam osvojio četvrtu etapu.
Nije znao da je van Aert ispred njega.
Pazite!
Wout je bio jak. Je li danas bio najbolji?
Mislim da se jasno vidi da je uložio iznimno velik trud.
Ostvario je zaista nevjerojatnu prednost.
Hvala.
- Koji je to kurac? - Dođi.
Jadničku moj.
Kako si?
Ljubavi moja.
Kako si?
- Nisi ništa čuo? - Pusti me malo.
Da?
Da te pričekam?
Dođi sa mnom.
- Na ekranima se nije ništa vidjelo. - Koji peh.
Ništa ne pišu o tome. Nije se ništa vidjelo.
Kakva sramota.
- Nisi čuo da se van Aert odvojio? - Nisam.
Kako je to uopće bilo moguće?
Kako se odande uspio probiti i odvojiti?
I to sam!
Baš nevjerojatno. To nije normalno.
Baš sranje.
Svi će mi se smijati.
Uspjeh na Touru mjeri se prema zadnjem danu.
A zadnji dan zasad nije bio uspješan.
Sustav se pomalo raspada.
A ni poslije neće biti ništa lakše.
Počela je 11. etapa Tour de Francea.
Vozi se prema najvišem cilju na Touru.
Za bicikliste je ovo fizički i psihički izazov.
Planine su toliko važne jer su zbilja zahtjevne.
Nakon prvog tjedna koji je bio nevjerojatno težak,
ovdje morate pokazati da ste u formi, inače nećete uspjeti preživjeti.
Imamo 11,3 kilometra pod nagibom od 9,5 %.
Ne treba mi to danas.
VOĐA MOMČADI ALPECIN-DECEUNINCK
Peloton napada na prvom usponu u danu koji traje četiri minute.
Kvragu.
Još jedan loš dan za van der Poela.
Posustaje.
Izgubio je mnogo snage u prvih 20 kilometara.
Imaju još kilometar do vrha.
Van der Poel stići će na vrh s dvije minute zakašnjenja.
Vožnja planinama prava je patnja.
Nije lako biti vrhunski biciklist. Ljudi od vas stalno očekuju pobjedu.
Ne želim takav pritisak na Touru.
Postoji velika šansa da odustane.
Dobili smo informaciju da van der Poel odustaje od Toura.
- Mathieu je stao. - Stao je?
Vidjelo se da se van der Poel muči.
Neće ići.
Od samog početka Toura nisam se najbolje osjećao.
Nema smisla nastaviti ako ne mogu pratiti ni zadnjega u utrci.
To nije moja uobičajena pozicija, tako da...
Možete si napraviti više štete nego koristi...
Nema smisla nastaviti.
Sjajan dan za Jumbo-Vismu Jonas Vingegaard osvojio je etapu.
Jasper Philipsen ulazi u cilj 36 minuta nakon današnjeg pobjednika,
potpuno iscrpljen.
Mathieu van der Poel je odustao. Grozan dan za momčad Alpecin-Deceuninck.
Svaki se dan sučite s novim razočaranjem.
Uz razočarenje dolazi i ljutnja.
No svaki poraz i razočaranje morate prihvatiti.
Osjećaj uglavnom ne traje dugo.
Katkad bih htio biti emotivniji.
Ali Tour mora ići dalje.
Ove godine trebaju osvojiti etapu.
Ustvari, moraju.
Ali bez van der Poela opcije su im ograničene.
Nisu krivi za to, mala su momčad. Veće momčadi imaju puno opcija.
Moraju naći drugi način.
Ali i to im je prilika.
Sad mlađi biciklist imaju priliku koju moraju iskoristiti.
Tour je zasad bio težak. Nadao sam se da ću već osvojiti etapu.
Nekoliko sam puta bio blizu, ali to se još nije dogodilo.
Ali motiviran sam i nadam se da ću uspjeti iskoristiti zadnje prilike.
Etapa u Carcassonneu bit će ključna za nas.
15. ETAPA, 202,5 KM
Pred nama je zagušljiva etapa.
Vrućina će biti tema dana. Čeka nas jedna od najvrućih etapa.
Kako si?
- Vruće mi je? - Vruće? Suludo.
Na jugozapadu predviđaju čak 40°C.
Prevruće!
Bit će gadno penjati se za vrijeme toplinskog vala.
Utječe li vrućina na tvoje tijelo?
Da. Temperatura tijela raste i preko 37 °C.
To ne može biti dobro.
Kad je ovako vruće, možete stisnuti najviše dva - tri puta.
Nakon toga pada broj otkucaja i treba biti oprezan.
Petnaesta etapa prijelazna je etapa između Alpa i Pireneja.
SASTANAK MOMČADI ALPECIN-DECEUNINCK
Puno smo razgovarali o završnici.
Pokušat ćemo sprintati.
Naravno, sprintat ćemo do pobjede.
Ali ne kao naš prijatelj,
u Calaisu.
Ovaj put sprintamo po pobjedu, Jaspere.
Naša momčad još nije pobijedila na ovom Touru.
Danas imamo priliku za to
i na meni je velik pritisak.
Van Aertova momčad bori se za poredak. Osvajanje 15. etape nije im prioritet.
Žele osvojiti Tour de France.
Naša je momčad usredotočena na etape.
Ovih dana dajemo sve od sebe.
Želimo pobjedu.
MOMČAD JUMBO-VISMA
VOĐA JUMBO-VISME
Primož Roglič odlučio je odustati od utrke
nakon pada na kaldrmi.
Baš šteta što mora kući.
Imamo žutu majicu. Svakako nam treba pomoć.
Siguran sam da će se ostali uspjeti snaći,
ali ovo nije dobro za momčad.
Od Rodeza do Carcassonnea, 202 kilometra.
Danas je glavni cilj zadržati žutu majicu.
Držite se zajedno. Jonas mora sačuvati prednost.
Jako sam motiviran prije današnje etape.
Razumijem našu taktiku,
ali htio bih se pokušati probiti među vodeću ekipu.
Uvijek želim biti najbolji.
Otkako se bavim biciklizmom, želim pobjeđivati
i uvijek želim dati svoj maksimum.
I dalje me to pokreće.
Ja vidim i mogućnost da se probijem naprijed s jakom ekipom.
Smijem li pokušati ili...
Moramo vidjeti kako će se sve odvijati.
Važno je da Jonas ostane na dobroj poziciji.
Wout je jedan od najboljih na svijetu,
ali i važan nam je pomagač u borbi za žutu majicu.
Ne želim opet sprintati za drugo mjesto.
Ne, ali žuta je majica prioritet. Moramo je sačuvati.
Van Aert velika je zvijezda ove generacije biciklista.
Takvi mogu raditi što god požete.
Superzvijezde poput njega ne rađaju se svake godine.
Wout van Aert vozi izvanredno.
Ako bude u završnici, hoće li se odvažiti na sprint?
Ako se pruži prilika za sprint, van Aert pokušat će se domoći pobjede.
I on nam je danas veliki suparnik.
Sébastien, ovdje Bruno. Čuješ li me?
Je'n, dva, tri. Zdravo svima.
Testiramo radijski prijenos.
Na redu je 15. etapa Tour de Francea.
Vingegaard još nosi žutu majicu.
Ima dvije minute i 22 sekunde prednosti pred Pogačarom.
Geraint Thomas na trećem je mjestu.
Imamo znak za početak.
Utrka je počela.
Već je nekoliko sprintera zauzelo svoje pozicije pri vrhu.
Momčad Alpecin pokušat će osvojiti etapu
s Jasperom Philipsenom, ponajbržim biciklistom u pelotonu.
No Wout van Aert u zelenoj majici danas može ozbiljno zaprijetiti.
Svestran je biciklist i planine podnosi bolje od ostalih.
Sudar! Sudar u pelotonu.
Sudar u pelotonu! Pali su Wout van Aert i Steven Kruijswijk.
Utrka je stala.
Jebemti!
Sudar. Stao je i biciklist u zelenom.
Ovo će možda biti loš dan za Jumbo-Vismu.
Stevie, trebaš li bicikl?
Trebaš bicikl?
Na čelu se utrka nastavlja.
Wout van Aert još čeka momčadskog kolegu.
Bio sam iza Steviea kad je pao.
Ostao sam s njim jer sam vidio da ga zbilja boli.
Peloton se kreće velikom brzinom.
Mislim da nisu nimalo usporili.
Steven Kruijswijk, Vingegaardov kolega, još je na tlu.
Van Aert kreće dalje.
Donio sam odluku. Htio sam ga čekati, ali shvatio sam
da ću ostati sam i da se neću uspjeti vratiti.
Van Aert ne može čekati Kruijswijka.
Mora zauzeti svoju poziciju u pelotonu uz biciklista u žutoj majici.
Ostani sa Steviejem. Iskočilo mu je rame.
Ne, moramo ići.
Izgleda loše.
Stevie je nažalost ispao iz utrke.
Baš sranje.
- Jebemu! - Jebemti sve!
Jumbo-Visma ostala je i bez Rogliča i bez Kruijswijka.
Vraća se u utrku.
Iza nas je.
Wout van Aert vratio se u peloton.
Ostatak Jumbo-Visme vozi ispred njega i štiti Jonasa Vingegaarda.
Naprijed je Philipsen iz Alpecin-Deceunincka.
Ostalo je još 60 kilometara.
Vrati se na mjesto u pelotonu. Zaboravi na sudar.
Oprezno kroz selo.
Pazi i na ležeće policajce i prometne znakove.
Još 41,7 kilometara. Pazi na ležeće policajce.
Što je s kočnicama?
Svi su pomalo nervozni.
Izgubili smo važnog pomagača i biciklista u momčadi.
Ne želimo da se to ponovi.
Nakon pet kilometara postalo je napeto u pelotonu.
Bližite se kružnom toku, u sredini.
Izašli smo iz kružnog toka i svi su se polako vraćali u peloton.
- Što je? - Još jedan sudar.
- Jonas se sudario. - Ne!
Došlo je do sudara. Sudario se biciklist u žutom!
Jonas se sudario. Čekajte Jonasa.
Sudario se Vingegaard, biciklist u žutom...
Pomislio sam: „Sranje, ovo nije dobro.”
Možda ispadnem s Tour de Francea.
Trebam novi bicikl!
Vingegaard ima velik problem.
Treba novi bicikl. Svoj je bacio na tlo.
Katastrofalnih pola sata za Jumbo-Vismu.
Idemo.
Momci u autu iza vodećih, vratite se naprijed.
Dobro...
Mislim da svi čekaju Jonasa.
Iznenadio me je van Aertov potez.
Biciklist u žutom je pao, a on ga ne čeka.
Baš iznenađujuće.
Očito mu je cilj završni sprint.
Moji kolege čekat će Jonasa i dovoljno su jaki da sami obave zadatak.
Bližimo smo se posljednjem usponu u danu.
Razmišljao sam samo o tome kako zauzeti poziciju
i u pravom trenu početi sprintati. Zato sam ostao u pelotonu.
Philipsen je na čelu i daje sve od sebe.
Još malo. Hajde! Još samo malo.
Jonas Vingegaard vratio se u peloton.
Bližimo se završnici.
E sad kreće akcija. Biciklist u žutom vratio se u peloton.
Dvojica na čelu imaju 20 sekundi prednosti.
Možda danas uspiju svladati sprintere.
Još 20 kilometara do Carcassonnea.
Dvojica su na čelu. Imaju 20 sekundi prednosti.
Vodeća ekipa bila je jaka,
ali imali smo dvojicu brzih sprintera među njima.
Njihove momčadi i naša momčad trebali su ih sustići.
Trebalo je nadoknaditi malen zaostatak, ali odjednom to nitko nije htio učiniti.
Peloton neobično usporava.
I dalje su na 20 sekundi.
Vodeća ekipa i dalje ima 20 sekundi prednosti.
Čini se da su usporili.
U zadnjih 15 kilometara
ekipe koje se bore za poredak moraju reći:
„U redu. Sad ćemo se smiriti i usporiti tempo.”
Danas je bilo mnogo nezgoda.
Znaju da će ekipe sa sprinterima riskirati
i boriti se za poziciju da osvoje etapu.
Zato su vodeći u ukupnom poretku
odlučili blokirati utrku i izbjeći opasnosti.
Peloton je potpuno zbijen na uskoj cesti. Sprinteri ne mogu ništa napraviti.
Pomislio sam: „Jebemti, neće valjda i danas ovako.”
Želimo završni sprint.
Momčad Ineos blokira cestu.
Izguraj ih nekako, jebote.
Mi njima ne smetamo kad se bore za pobjedu na Touru.
Kad pelotonu ostane još deset kilometara, sprinteri više neće popuštati.
Cilj je osigurati sprinteru najbolju poziciju za završni sprint.
Morali smo ih sustići. Nismo smjeli dati da nam pobjegnu.
Alpecin-Deceuninck preuzima vodstvo.
Trideset sekundi.
Jasper Philipsen probija se na čelo pelotona.
Hajde, dečki. Idemo.
Još manje od četiri kilometra.
Gougeard ima problema. Naprijed je samo Thomas.
Benjamin Thomas sam ulazi u Carcassonne.
Hoće li Thomas uspjeti?
To bi bila prva pobjeda Francuza na Touru.
Bilo bi sjajno.
Ali sprinteri ubrzavaju tempo. Prednost se smanjuje.
Jasper Philipsen vozi zdesna.
Van Aert baca zadnju bočicu vode.
Alpecin pokušava odvesti Jaspera Philipsena
do prve pobjede na Tour de Franceu.
Svi se trude zauzeti najbolju poziciju.
Broj pozicija na cesti nije neograničen,
pa morate biti potpuno pripravni.
Tu je Wout van Aert.
Na deset si sekundi od Benjamina Thomasa.
Thomas ustraje.
Stiže i grupa sprintera.
Sprintanje zahtijeva potpunu koncentraciju.
Vozite brže od 60 km/h da biste zadržali svoju poziciju.
Možete biti najjači,
no ako ste predaleko u trenutku kad trebate početi sprintati,
nećete pobijediti.
Neki krenu prerano. Neki ostanu bez snage.
Ali onda samo dolete odzada.
Neki krenu prekasno pa ne dostignu najveću brzinu.
U glavi vam se odvija borba. S jedne strane bole vas noge,
ali silno želite pobjedu.
Još 600 metara.
Benjamin Thomas silovito ubrzava, ali peloton će ga sustići.
Evo ga! Ulazimo u završnicu!
Ekipa sustiže Thomasa.
Pedersen je sada drugi, a Wout van Aert treći.
Van Aert juri punom parom!
To, idemo!
Stiže nam i Philipsen, probija se slijeva uz ogradu.
Biciklist u zelenom, Pedersen i Philipsen, rame uz rame!
Jasper Philipsen daje svoj maksimum.
I Jasper Philipsen!
Philipsen osvaja prvu etapu na ulicama Tour de Francea!
Kad vidite da ste u cilj ušli prvi,
obuzmu vas razne emocije.
Shvatite da ste konačno ostvarili ono što ste jako dugo željeli.
To!
- Nije kao prošle godine? - Nije.
Stari, čestitam! Zaslužio si.
Ne možeš stalno pobjeđivati.
Sâm sam si kriv.
Jumbo-Visma danas je desetkovana.
Težak udarac za Vingegaarda u žutoj majici.
Dan je trebao proći mirno i opušteno.
Ali na kraju smo imali zbilja loš dan.
Jonas se ozlijedio. Nismo znali koliko je gadno.
Izgubili smo dva važna pomagača.
To nas je, naravno, pogodilo.
Napetost raste uoči zadnjih nekoliko etapa.
Ali svašta je još moguće.
Moramo dati sve od sebe da se vratimo u igru.
Jaspere, napokon si osvojio etapu na Tour de Franceu.
Sigurno si presretan.
Jesam. Znam kako je gubiti na Touru.
Mnogo sam puta bio blizu.
Bilo je puno...
Ne želim plakati na televiziji.
Ali jako sam dugo želio ovu pobjedu.
I zbilja smo borili za nju.
Trebali smo čekati pravi trenutak i pravu priliku.
Danas je bio naš dan.
- Prepusti se i uživaj u pobjedi. - Hvala.
Put do uspjeha pun je uspona i padova.
Možda na kraju uspijete doći do vrha.
Ali do uspjeha morate prijeći dug put.
Kad se razočarate, morate dignuti glavu
i opet pronaći motivaciju.
Napokon!
Za mene Tour još nije gotov.
David Gaudu ima problema i zaostaje!
Ako niste psihički jaki, ovo nije sport za vas.
Moram se vratiti zbog ekipe i dati sve od sebe da uspijem.
Geraint Thomas mora dokazati da se unatoč dobi
može domoći podija u Parizu.
Hajde, G. Stisni do vrha.
Tko će se popeti na podij u Parizu?
Gaudu ubrzava.
U sebi morate pronaći snagu i timski duh
i podići se iz pepela.
Prijevod titlova: Martina Grujić